רוית דום עם הנשיא שמעון פרס, בטקס חנוכת מרכז היזמות של עמל ברב-תחומי עמל שבח מופת תל אביב, 2015
**רוית דום** (נולדה ב-13 בפברואר 1979) לשעבר מנכ"לית קבוצת עמל, עו"ד בהשכלתה.

ביוגרפיה
--------

רוית דום עם תלמידים במרכז היזמות של רשת עמל בחדרה, 2014
דום סיימה לימודי משפטים במכללת רמת-גן. ניהלה בשנת 2000 משרד עריכת דין. החלה את הקריירה הציבורית שלה עם מספר תפקידים בולטים בהסתדרות העובדים הכללית ובמקביל לעבודתה בהסתדרות, מונתה לחברת דירקטוריונים של גופים ציבוריים בולטים בשליטת ההסתדרות כגון בנק יהב, בית ליסין, נעמ"ת, הוועד האולימפי בישראל ועוד. בשנים 2000–2003 כיהנה כעוזרת ליושב ראש הסתדרות עובדי המדינה, עופר עיני. בשנים 2004–2006 הייתה ראש המטה של יו"ר ההסתדרות החדשה, והייתה מעורבת בתחום יחסי העבודה; עסקה בין היתר בניהול המערך הפנים-ארגוני בהסתדרות, ובגיבוש מדיניותה הכלכלית. כמו כן הייתה חברת דירקטוריון בגופים ציבוריים מרכזיים, בהם: חברת העובדים, בנק יהב, בית ליסין, קרן השתלמות לעובדים, נעמ"ת והוועד האולימפי בישראל. במשך שנות עבודתה בהסתדרות, הפכה דום דומיננטית בארגון, ונטען שהייתה האשה החזקה ביותר בהסתדרות.

דום דורגה בשנת 2009 על ידי "דה מרקר" כאחת מבין 40 המנהלים המבטיחים בישראל.

ב-2010, מונתה דום לדירקטורית חיצונית בפאלאס תעשיות, חברה ציבורית בבעלות פרטית. המינוי אושרר בינואר 2010, אולם לאחר חודשים ספורים פרשה דום מהתפקיד בשל ניגוד עניינים.
ב-2011, מונתה דום על ידי עופר עיני, למנכ""לית רשת עמל. מינוי שזכה לביקורות רבות, וביתר שאת לאחר שהסתבר שעיני ודום היו בזוגיות רומנטית באותה תקופה, לאחר ששניהם התגרשו מבני זוגם הקודמים (עיני התגרש מאשתו ב-2009, ודום התגרשה מבעלה ב-2010). אולם חרף הביקורות, עיני התבטא בראיון שנתיים לאחר המינוי, שהיה ממנה את דום בשנית אילו ידע איזו סערה המינוי יעורר, כיוון שהיא בעלת הכישורים למלא את התפקיד.

במסגרת תפקידה ברשת עמל יזמה את הקמתם של מרכזי יזמות בבתי הספר, במטרה לשלב את התלמידים בתעשייה ובמקביל לפתח כוח הוראה יזמי. דום יצרה שיתופי פעולה עם חברות מובילות וגופים מרכזיים במשק ובהייטק, בהם שיתוף פעולה עם חברת "אפל" הבינלאומית, ועם מוסדות אקדמיים כגון אוניברסיטת MIT.

בתקופת כהונתה זכתה הרשת בשיא גינס על מיזם חינוכי בשיתוף עם חברת סיסקו מערכות ובהובלת נשיא המדינה, שמעון פרס. כן זכתה הרשת באות הוקרה בוועידת היזמות הקהילתית של האיחוד האירופי, שנערכה בטורינו בנובמבר 2014; הפרס הוענק לדום על פרויקט מרכז היזמות של הרשת, אשר נבחר לשמש כמודל השראה למדינות נוספות.

חיים אישיים
-----------

ב-2014 נישאה דום בשנית, ליו"ר ההתאחדות לכדורגל בישראל ובעבר יו"ר ההסתדרות החדשה, עופר עיני. ב-2018 נולד לשניים בן. לדום שתי בנות מנישואיה הקודמים.

קישורים חיצוניים
----------------

ויקישיתוף מדיה וקבצים בנושא **רוית דום** בוויקישיתוף
* 40 הצעירים המבטיחים 2009: המנהלים, TheMarker,‏ 15 בספטמבר 2009
* רעות ברנע, "יש נתק בין מערכת החינוך לבין שוק העבודה. המטרה שלי הייתה ליצור את החיבור הזה", כלכליסט, 3 בדצמבר 2012
* יוסי הטוני, קבוצת עמל: "יש להתמקד בשאלה כיצד הטכנולוגיה תעזור למורה העתיד", אנשים ומחשבים, 4 בדצמבר 2013
* שחר חי, הסוד להצלחה בחינוך? די לשנן, פתח אייפד, ynet,‏ 31 באוגוסט 2014
* מיקי פלד, מנכ"לית עמל: "תלמידים צריכים להיות מחוברים לתעשייה", כלכליסט, 1 בספטמבר 2015
* עומר כביר, "קטר הצמיחה של ישראל הוא ילדים שחולמים להגיע רחוק", כלכליסט, 14 בספטמבר 2016
* יפעת מנהרדט, מנכ"לית רשת בתי הספר "עמל": "החזון שלי בא מחיי האישיים", באתר Xnet‏, 18 ביולי 2017
* תוכנית חסכון, מנכ"לית קבוצת עמל בראיון באולפן על למידה היברידית ולמידה חדשנית מרחוק, ערוץ 12, 4 ביוני 2020

**ממאמריה**:

* איך בונים עתיד לתלמידים בפריפריה, TheMarker,‏ 3 במאי 2011
* את מקומה של "כוכב נולד" במדורת השבט תפסה מהדורת החדשות, TheMarker,‏ 15 באוגוסט 2011
* אני רוצה להפוך את התלמידים בפריפריה למנוע הצמיחה שלנו, nrg,‏ 10 באוגוסט 2012
* מי יטפל בפערים בחינוך? תמונת מיצ"ב, ynet,‏ 14 בנובמבר 2012
* לימודי יזמות: העתיד של כולנו, כלכליסט, 5 בדצמבר 2012
* ללמוד מהגירעון, ynet,‏ 28 באפריל 2013
* ללמד את הילדים להתעניין, ynet,‏ 21 ביולי 2013
* מלימוד משנן ללימוד חוקר, כלכליסט, 6 בדצמבר 2013
* נשים, אסור לכן לוותר מראש, ישראל היום, 6 במרץ 2014
* להביא לכיתה מדען וממציא, לא זמר אורח, ynet,‏ 25 במרץ 2014
* לחזק את הקשר: חינוך-טכנולוגיה-תעשייה, ynet,‏ 31 באוגוסט 2015
* לא להיות צפוי: כך ישפרו המורים את מעמדם, וואלה, 27 בדצמבר 2015
* למה להסתפק בשוויון? צריכות להוביל, ynet,‏ 8 במרץ 2016

הערות שוליים
------------

1. 1 2  דני זקן וטל שניידר, ‏עופר עיני ורוית דום, באתר גלובס, 7 בנובמבר 2013
2. 1 2 3  חיים ביאור, לאחר שמינה אותה לתפקיד בכיר: עופר עיני חשף את קשריו עם רוית דום, מתוך דה מארקר, 10 בנובמבר 2011
3. ↑  40 הצעירים המבטיחים 2009: המנהלים, TheMarker,‏ 15 בספטמבר 2009
4. ↑  אפל מגיעה לחדרה, גלובס, 4 ביוני 2013
5. ↑  שיא גינס - שיעור האזרחות הגדול בעולם, באתר ynet, ‏ 6 בפברואר 2014
6. ↑  בני נוער מישראל בוועידת היזמות האירופית, ynet,‏ 18 ביוני 2014
7. ↑  Amal entrepreneurship center to represent Isarel at EU conference, ‏ 19 ביוני 2014, Jerusalem Post
8. ↑  ציון לשבח לפרויקט היזמות של רשת "עמל", באתר ynet, 25 בנובמבר 2014
9. ↑  [ארי ליבסקר, יותר מאלף מוזמנים בחתונתם של עופר עיני ורוית דום, באתר כלכליסט, 20 בספטמבר 2014